Uutisissa: Pako sotavyöhykkeeltä.
Perhe livahti venäläisjoukkojen ohi turvaan Länsi-Ukrainaan -
piileskeltyään lähes kuusi viikkoa.
Ja: Uhkaako maailmaa ruokakriisi?
Miten sota Ukrainassa vaikuttaa elintarviketuotantoon -
ja vaarantaa satojen miljoonien elämän?
Lisäksi: Maailmanlaajuisen megakirkon sotkut.
Johtajuusongelmat vaivaavat Hillsongia.
Mitä Herra tekee kaiken keskellä?
KRISTILLISEN MAAILMAN UUTISET
Tervetuloa! Gary Lane.
Ukrainan sota siirtyy itään.
Venäjän joukot iskevät kaupunkeihin ja valmistelevat hyökkäystä Donbasiin.
Satelliittikuvat ovat paljastaneet Mariupolista joukkohautoja.
Ukrainan mukaan on löytynyt 9 000 siviilin ruumiit.
Kaksituhatta ukrainalaissotilasta ja tuhat siviiliä piileksii terästehtaassa.
Meillä on yhteys Kaakkois-Ukrainaan toimittajaamme George Thomasiin.
Sieltä on parin tunnin matka Mariupoliin, -
josta joidenkin onnistui paeta. Mitä he kertoivat?
Tapasin pari noin 80 mariupolilaisesta, -
jotka onnistuivat pakenemaan Mariupolista. Se oli riipaisevaa.
Eräs henkilö sanoi, että he kulkivat ainakin 25 tarkastuspisteen läpi.
Hän on kristitty, ja hän kuuluu paikalliseen seurakuntaan siellä.
Se, mitä hän kertoi, oli kauheaa.
Hän sanoi, että etenkin nyt kuukauden aikana -
kaduilla ja pihoissa lojuu ruumiita.
Ne ovat maanneet siinä 10―15 päivää. Kukaan ei ole hakenut heitä.
Hän sanoo kaipaavansa linnunlaulua, -
sillä ilmassa on vain rakettien ja räjähdysten ääniä.
Tilanne on hirvittävä.
Olet vieraillut etulinjoilla, missä ukrainalaiset ja Venäjän joukot -
käyvät kiivaita taisteluja. Mitä näit?
Kävin etulinjoilla noin 1―1,5 tunnin päässä tästä paikasta.
Ukrainan ja Venäjän joukot ovat taistelleet siellä useita viikkoja.
Vierailin alueella, jonka asukkaista 95 prosenttia on lähtenyt pakoon.
Sinne on jäänyt joitain, pääosin ikäihmisiä.
Olin saattueessa, joka vei kipeästi kaivattuja tarvikkeita etulinjoille.
Siellä ei ole vettä, sähköä eikä lämmitystä.
Ei ole ollut sitten 24. helmikuuta. Se on karua.
Heidän ainoa elinehtonsa on avustusjärjestöt, -
kuten paikallisseurakuntien kanssa toimivat kristilliset järjestöt.
Tämä on tärkeä viikko Ukrainassa. Kerropa siitä.
Miten kristityt valmistautuvat?
Aivan. Hyvää pitkäperjantaita! Täällä on nyt pääsiäisviikonloppu.
Ortodoksit Ukrainassa, entisen Neuvostoliiton maissa -
ja Lähi-idässä viettävät pääsiäistä.
Ukrainan armeijan sotilaspapit -
aikovat vierailla tänä viikonloppuna tarkastuspisteillä ja etulinjoilla -
ja viedä sinne välttämättömyyksiä, kuten ruokaa.
He aikovat myös rohkaista näin pääsiäisenä -
ja muistuttaa pitämään kiinni toivosta kaaoksen ja sekasorron keskellä -
täällä Kaakkois-Ukrainassa.
Siinä on paljon rukousaihetta. Rukoilemme turvallisuutesi puolesta.
Ole varovainen. Kiitos, että tulit mukaan. - Kiitos
Kuvittele viettäväsi 42 yötä kellarissa piilossa vihollisjoukoilta.
Niin tekivät Anja ja lapset venäläisten vallattua kaupungin.
Heidän onnistui lopulta paeta -
CBN:n Orvon lupauksen työntekijöiden avulla.
Wendy Griffith jatkaa.
Keskiviikkoiltana Lvivissä Anja ja hänen 11 sijaislastaan -
pystyvät viimein jälleen nauramaan.
He ovat paenneet Berdjanskista Mariupolin länsipuolelta.
Venäläiset valtasivat Berdjanskin sodan neljäntenä päivänä.
Perhe piileskeli talonsa kellarissa 42 päivää.
Elämä siellä oli vaikeaa ja vaarallista.
Joka aamu, kun heräsimme, olimme kiitollisia Jumalalle siitä, -
että olimme elossa ja voimme palvella Häntä.
Kun oli tarpeita tai pelkoja, he rukoilivat, Anja sanoo.
Luimme Raamattua, ylistimme ja paastosimme.
Siksi meillä oli rauha Jumalassa.
Sijaislapset, valtaosa teini-ikäisiä, sanoivat, etteivät he pelänneet.
En murehtinut. Minulla oli rauha. Tunsin olevani turvassa.
Jumala oli kanssamme. Hän varjelisi meitä.
Rukoilimme Jumalaa. Minulla oli rauha sydämessäni.
Olimme kaikki yhdessä ja yhtenä perheenä.
Siksi minä en pelännyt.
Orvon lupauksen rohkeat kuljettajat -
hakivat Anjan ja lapset turvaan Lviviin.
Järjestö muutti huoneita majoitustiloiksi.
Avustamme ihmisiä, jotka edelleen ovat muissa keskuksissamme.
Viemme heille ruokaa ja lääkkeitä. Annamme psykologista tukea.
Työmme kaikkein tärkein osa on evankeliumi. - Evankeliumi.
Ilosanoman jakaminen. Kaikki ovat avoimia vastaanottamaan Jeesuksen.
Perhe odottaa viisumeita Sveitsiin ja aikoo palata sodan päätyttyä.
Olen innoissani mutta samalla surullinen, -
kun täytyy jättää kotimaa, suku ja kaupunki.
En ole iloinen sodasta, -
mutta siitä olen iloinen, että pääsen ulkomaille.
Se oli unelmani.
Sveitsi, täältä tullaan!
Wendy liittyy nyt seuraamme Medykasta Puolan rajalta.
Ilmeisesti tapaukseen liittyy muutakin. Mitä tapahtui?
Se on ihmeellinen juttu. Se ei tullut esiin haastattelussa.
Lasten bussi joutui venäläisten tulituksen kohteeksi.
Bussi oli venäläisten ja Ukrainan armeijan välissä.
Ne kävivät tulitaistelun. Lapset painuivat alas.
He menivät makaamaan vatsalleen bussin lattialle.
Ihmeellisesti kukaan ei saanut vammoja.
Se on huikea tarina. Kiitos Jumalalle, että he selvisivät.
Ihmeellistä. Olet nyt Puolassa Ukrainan rajalla. Millaista siellä on?
Tilanne muuttuu jatkuvasti.
Nyt on aika hiljaista.
Välillä taas tungos on kova. Monet suuntaavat takaisin Ukrainaan.
Monet sanovat olevansa väsyneitä oltuaan liikkeellä kuukauden -
ja haluavansa käydä katsomassa kotitaloaan.
Osa sanoo palaavansa kotiin pysyvästi.
Ja edelleen tulee ihmisiä Ukrainasta.
Tämä on hieno pikkukaupunki rajalla. Tällä toimii monia avustusjärjestöjä.
Täällä on mukava ilmapiiri. Kaikki ovat hyvin avuliaita.
Toimittajiltakin kysytään, tarvitsevatko he jotain juomista tai ruokaa.
Monet saavat apua Operaatio Siunauksen teltasta.
Kerropa siitä lisää.
Miten Operaatio Siunaus auttaa ukrainalaisia?
Tänään saapui nainen 7-vuotiaan tyttärensä kanssa.
He tulivat Harkovasta, joka on vaarallisimpia alueita.
Satoi rankasti. Hän oli läpimärkä. Hänellä oli pieni sadetakki.
Hän kysyi, onko meillä takkeja. Onneksi meillä on.
Ihmiset ovat lahjoittaneet takkeja.
Kurkataanpa sisään, niin näette, mistä puhun.
Mahtavinta on melkeinpä se, että teltta on lämmin.
Täällä on kuumaa juotavaa ja huopia. Ihmisiä tulee ja menee koko ajan.
Tulkaa. Tuntuu heti mukavalta.
Tässä on pieni oleskelutila.
Anteeksi. Näytän kameralle.
Tässä voi istuskella. Tuolla on lasten nurkkaus.
Siellä pyörii Superkirja. Telttaan on ripustettu valoja.
Ihmiset syövät, juovat ja lämmittelevät.
Tämä on ollut tosi vilkas paikka koko pakolaiskriisin ajan.
Tapasin tänään kolme naista.
He olivat paenneet alueelta, joka on kaikkein vaarallisimpia.
He olivat matkalla Saksaan.
He olivat matkustaneet kaksi päivää nukkumatta lainkaan.
He pysähtyivät lämmittelemään ja keräämään voimia.
Monia innoittavia tapaamisia.
Aikaa on vielä 30 sekuntia. Miten voimme rukoilla?
Kuvittele, että omassa maassasi olisi sota.
Ihmiset haluavat, että sota loppuu ja he pääsevät kotiin.
Rukoilkaa, ettei heille satu mitään ja että sota loppuu pian.
Selvä. Ole varovainen, Wendy. Kiitos raportista. Hienoa työtä.
Sota Ukrainassa uhkaa sysätä monia maita nälänhätään.
CBN Newsin Capitol-kukkulan kirjeenvaihtaja Matt Galka raportoi.
Ukraina tunnetaan maailman vilja-aittana.
Se vie viljaa moniin maihin.
Nyt sen vehnäpellot ovat poistuneet elintarviketuotannosta, -
ja miljoonia ihmisiä uhkaa ruokakriisi.
Kunpa kokoontuisimme toisenlaisissa merkeissä, -
mutta epävarmuus maailman elintarviketuotannossa on kasvussa.
Valtiovarainministeri Yellen keskittyi huippukokouksen avauspuheessaan -
Ukrainan sodan heijastusvaikutuksiin.
Yellen syytti Venäjää ruokakriisin pahentamisesta.
Pahiten uhka kohdistuu haavoittuvimmassa asemassa oleviin.
Perheisiin, jotka jo käyttävät ruokaan suhteettoman suuren osan tuloistaan.
Maailman elintarvikejärjestelmän keskinäisriippuvuus merkitsee sitä, -
että tämä koskee kaikkia maanosia.
Yellenin mukaan ennen sotaa -
noin 800 milj. ihmistä asui ruokapulasta kärsivillä alueilla.
Ukraina ja Venäjä tuottavat maailman vehnästä liki 15 %.
Köyhät maat Lähi-idässä ja Afrikassa ovat riippuvaisia vehnäpelloista, -
jotka nyt ovat poistuneet maailman elintarviketuotannosta.
USA ja sen liittolaiset pyrkivät estämään -
kustannusnoususta johtuvaa nälänhätää.
Kehittyvissä maissa köyhä perhe käyttää keskimäärin ruokaan -
jopa kaksi kolmasosaa tuloistaan.
Olemme arvioineet, että prosentin nousu ruoanhinnassa -
syöksee kymmenen miljoonaa ihmistä äärimmäiseen köyhyyteen.
Sota vaikuttaa vakavasti Libanoniin. Avustusjärjestöt yrittävät paikata.
Maan lapsista noin puolet tarvitsee avustuksia.
Libanon on tuonut viljastaan ja vehnästään 87 prosenttia Ukrainasta.
Räjähdys Beirutin satamassa 4. elokuuta 2020 -
käytännössä tuhosi Libanonin viljavarastot.
Meillä on siitä asti ollut viljaa kuukaudeksi kerrallaan.
Ja nyt kun Ukrainassa on sota, viljaa alkaa olla hyvin vaikea saada.
Valtiovarainministeri Yellen aikoo tavata Ukrainan pääministerin.
Myöhemmin hän tapaa maailman talousjohtajia, -
jotta ruokakriisiin saataisiin ratkaisu.
Matt Galka, CBN News.
Tulossa: Seurakuntia eroaa liikkeestä johtajuuskriisin keskellä.
Monet kysyvät, mikä on Hillsongin tulevaisuus.
Tätä kirjaa kirjoittaessani koin olevani niin ihmeellisen asian äärellä, -
että se täytyy saattaa kaikkien ulottuville, -
jotka on täytetty elävän Jumalan Hengellä.
Pat Robertsonin uutuuskirja "The Power of the Holy Spirit in You".
Mikään ei ole meille mahdotonta Pyhän Hengen voimassa.
Kirjassa Pat selittää Pyhän Hengen työtä Raamatussa -
ja kertoo, miten Henki toimii uskovissa tänään.
Ihailen voimaa, jonka Jumala omilleen antaa, -
kun tajuamme, että Jumalan Henki kulkee edellämme kuin väkevä soturi -
ja ettei yksikään vihollinen kestä edessämme.
Hanki kirja ja opi, miten voit saada Pyhän Hengen voiman elämääsi.
Soita heti tai käy osoitteessa cbn.com.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas. Hillsong on ryvettynyt skandaaleissa, -
ja amerikkalaiset tytärseurakunnat ovat eronneet liikkeestä.
Monet pohtivatkin, mikä on Hillsongin tulevaisuus. Heather Sells jatkaa.
Hillsong on viime viikkoina menettänyt perustajansa ja johtajansa, -
monia amerikkalaisia tytärseurakuntia -
ja maineensa globaalina liikkeenä, jota monet seurakunnat matkivat.
Seurakunnat kaikkialla maailmassa matkivat Hillsongin tyyliä -
ja pyrkivät johonkin samaan.
Katelyn Beaty on seurannut Hillsongin nousua ja tyyliä.
Pieni australialaisseurakunta laajensi vajaassa 40 vuodessa 5 maanosaan.
Sillä on tytärseurakuntia 30 maassa ja voimakas musiikkityö.
He ymmärtävät, että varsinkin nuorista monet -
tykästyvät hyvään musiikkiin, kauniiseen valaistukseen -
ja tunnelmaan, joka muistuttaa yökerhoa.
Regentin teologian laitoksen dekaani Corne Bekker sanoo, -
että nousuun vaikutti kulttuuriäly, mukaansa tempaava ylistysmusiikki -
ja tapa esittää evankeliumi.
Julistuksessa tulee esiin evankeliumin selkeys.
Sitä on helppo käsittää ja seurata.
Nyt Hillsong on ajautunut ongelmiin.
Vuonna 2020 se erotti New Yorkin pastorinsa Carl Lentzin, -
joka myöhemmin tunnusti uskottomuutensa.
Liike lupasi tutkia asian voidakseen aloittaa alusta. Ja tänä vuonna: -
Luovun kaikista vastuutehtävistä liikkeessä.
Perustaja Brian Houston astui syrjään. Ensin hänen syytettiin salanneen -
isänsä pedofiliarikoksiin liittyviä todisteita. Hiljattain hän myönsi -
sopimattoman käytöksen naisia kohtaan ja alkoholiongelman.
Maaliskuussa erosi Hillsongin Phoenixin-pastori.
En olisi ikinä uskonut tätä.
Hänen mukanaan lähtivät Las Vegasin ja Tusconin seurakunnat.
Kansas Cityn ja Atlantan seurakunnat ovat eronneet liikkeestä.
Ihmiset eivät hae seurakunnasta skandaaleja vaan turvaa.
Kysymys kuuluu, mitä Hillsongin noususta ja tuhosta voidaan oppia?
Se osoittaa, että kristillisten toimijoiden kannattaa varoa -
rakentamasta palvelutyön tai seurakuntien menestystä -
vain yhden henkilön varaan.
Minulla on syvä huoli siitä, että koska Hillsongin rooli on ollut tosi näkyvä, -
pelastussanoma hukkuu.
Bekker sanoo, että uhrien auttamisen tulee olla ykkösasia -
ja langenneiden pastorien pitää astua syrjään.
Hän haluaa maailman näkevän armollista kohtelua väärintekijöille -
ja kuulevan anteeksipyynnön.
Niille, jotka seuraavat kristittyjen johtajien töppäilyjä, -
tahdon sanoa: "Olemme pahoillamme."
Tahdon sanoa, että kun me töpeksimme näin, -
tämä ei ole Kristuksesta.
Hän on tätä parempi ja suurempi.
Heather Sells, CBN News.
Tulossa: Viikkoja jatkuneet terroriteot, hyökkäykset Temppelivuorelta -
ja nyt raketti-iskuja Gazasta. Onko Israel sodan partaalla?
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Pyhä Henki on Pyhän Kolminaisuuden mystinen kolmas persoona, -
Jumalan voima Raamatussa ja Jumalan lupaus sinulle tänään.
Pat Robertson selittää uutuuskirjassa Pyhän Hengen ratkaisevaa roolia, -
kertoo voimallisia todistuksia ja vastaa syvimpiin kysymyksiin.
Hanki kirja ja opi, miten voit saada Pyhän Hengen voiman.
Soita ruudun numeroon tai käy osoitteessa cbn.com.
Israelissa häilyy sodan uhka -
väkivaltaisten levottomuuksien ja raketti-iskujen takia.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan Israelin ja Lähi-idän uutiskatsausta.
Jännitteet Jerusalemissa voivat yltyä sodaksi.
Gazasta on ammuttu raketteja Israeliin kuukausien tauon jälkeen.
Israel vastasi iskemällä Hamas-kohteisiin Gazassa.
Tilanne on kirein sitten 11 päivän sodan vuonna 2021.
Väkivalta Temppelivuorella ja terrorin aalto uhkaavat epävakauttaa lisää.
Emme voi hyväksyä tätä. Tämä on voitto yllyttäjille, etenkin Hamasille.
He yrittävät yllyttää väkivaltaan Jerusalemissa. Emme salli sitä.
Israelin valtio takaa kaikkien ihmisarvon.
Hamas-järjestö pitää itseään Jerusalemin puolustajana.
Se oikeuttaa iskunsa Israeliin kaupungin levottomuuksilla.
Israel on esitellyt rajaturvallisuutta lisäävän laserpuolustusjärjestelmän.
Järjestelmän nimi on Magen Or, Valokilpi.
Israelin armeija on testannut järjestelmää hyvällä menestyksellä.
Laserkilpi torjuu ilmauhkia, kuten raketteja, drooneja ja kranaatteja.
Onnistuminen kenttäolosuhteissa on merkittävä saavutus -
Israelin turvallisuuden kannalta.
Laserjärjestelmä integroidaan Rautakupoliin, -
joka on torjunut tehokkaasti raketteja Gazasta.
Profeetta Elisa paransi sairaita, herätti kuolleita -
ja kutsui tulta taivaasta.
Nyt hänen talonsa uskotaan löytyneen Jordaninlaaksosta.
Kaivaukset paljastivat kaupungin 3 000 vuoden takaa.
Yksi talo viittaa profeettaan. Talosta löytyi pöytä, penkki -
ja ruukunpalanen 800-luvulta. Ruukunpalasessa luki Elisan nimi.
Kahdensadan vuoden ajalta molemmin puolin -
tunnetaan vain kuusi Elisa-nimistä.
Siten voidaan uskoa, että joko myös kyseisen pyhän miehen nimi oli Elisa -
tai kyseessä on profeetta Elisa itse.
Elisa syntyi hieman yli 10 kilometrin päässä paikasta.
Vaikka täyttä varmuutta ei ole, todistusaineisto on vakuuttava.
Kiitos seurasta. Lisää samankaltaisia uutisia -
on Jerusalem Dateline -ohjelmassa osoitteessa cbnnews.com.
Kiitos, Emily. Tulossa: Kunnianosoitus Dede Robertsonille, -
joka kuoli tällä viikolla 94 vuoden iässä.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Tätä kirjaa kirjoittaessani koin olevani niin ihmeellisen asian äärellä, -
että se täytyy saattaa kaikkien ulottuville, -
jotka on täytetty elävän Jumalan Hengellä.
Pat Robertsonin uutuuskirja "The Power of the Holy Spirit in You".
Mikään ei ole meille mahdotonta Pyhän Hengen voimassa.
Kirjassa Pat selittää Pyhän Hengen työtä Raamatussa -
ja kertoo, miten Henki toimii uskovissa tänään.
Ihailen voimaa, jonka Jumala omilleen antaa, -
kun tajuamme, että Jumalan Henki kulkee edellämme kuin väkevä soturi -
ja ettei yksikään vihollinen kestä edessämme.
Hanki kirja ja opi, miten voit saada Pyhän Hengen voiman elämääsi.
Soita heti tai käy osoitteessa cbn.com.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Dede Robertson, CBN:n perustajan Pat Robertsonin vaimo, -
on kuollut 94 vuoden ikäisenä. Hän oli johtokunnan perustajajäsen -
ja toimi CBN:n, Regentin yliopiston ja Operaatio Siunauksen johtokunnissa.
Hän piti Herran tahdon tekemistä suurimpana siunauksena.
Olen nähnyt enemmän kuin koskaan unelmoin näkeväni.
Olen tehnyt enemmän kuin koskaan unelmoin tekeväni.
Elämäni on ollut tosi jännittävää.
Herran työ on jännittävää, -
Hänen johdatuksensa seuraaminen ja tahtonsa täyttäminen.
Dede matkusti paljon CBN:n työssä.
Hänet valittiin vuoden kristityksi naiseksi v. 1986.
Häneltä ilmestyi kaksi kirjaa, -
ja hän oli Christian Life Magazine -lehden kolumnisti.
Hänellä on hyvää Keskilännen maalaisjärkeä.
Kun kysyn häneltä neuvoa, -
hän tietää yleensä, mitä kannattaa tehdä tai olla tekemättä.
On mukavaa, kun on vaimo, jonka kanssa voi rukoilla ja työskennellä.
Pat kirjoitti: "Dede oli suuri uskon nainen, evankeliumin edistäjä -
ja Kristuksen palvelija, joka jätti lähtemättömän jäljen kaikkeen, -
mitä hän elämänsä aikana teki."
CBN:n toimitusjohtaja Gordon Robertson sanoi: -
"Äiti oli perhettä koossa pitävä voima. Hän teki työtä taustalla."
"Ilman äitiä ei olisi CBN:ää."
Dede Robertsonin muistovideon voi katsoa osoitteessa cbnnews.com.
Kiitos seurasta. Ensi viikkoon, näkemiin ja Jumalan siunausta!
Suomennos: Marianne Tenetz